Source: https://www.epi.sk/zz/2002-133
Timestamp: 2019-12-11 12:04:05+00:00
Document Index: 1595472

Matched Legal Cases: ['§ 6', '§ 14', '§ 15', '§ 20', '§ 21', '§ 23', '§ 21', '§ 21', '§ 8', '§ 4', '§ 54', '§ 9', '§ 25', '§ 4', '§ 4', '§ 12', '§ 22', '§ 12', '§ 18', '§ 3']

133/2002 Z. z. Zákon o Slovenskej akadémii vied | Aktuálne znenie
Hľadaj v 133/2002 ×
Zákon č. 133/2002 Z. z.Zákon o Slovenskej akadémii vied
(v znení č. 40/2011 Z. z., 243/2017 Z. z., 270/2018 Z. z.)
DRUHÁ ČASŤ - SAMOSPRÁVA AKADÉMIE A ODBORNÉ ORGÁNY AKADÉMIE (§ 6 - § 14)
TRETIA ČASŤ - ORGANIZÁCIE (§ 15 - § 20)
ŠTVRTÁ ČASŤ - ZÁVEREČNÉ USTANOVENIA (§ 21 - § 23)
(1) Slovenská akadémia vied (ďalej len „akadémia") je samosprávna vedecká inštitúcia Slovenskej republiky, ktorej činnosť je zameraná na rozvoj vedy, vzdelanosti, kultúry a ekonomiky.
(2) Akadémia ako rozpočtová organizácia je právnická osoba štátu1) so sídlom v Bratislave.
(1) Akadémii v rozsahu tohto zákona sa zaručuje sloboda vedeckého bádania a uverejňovania jeho výsledkov.
(2) Akadémia môže spolupracovať s vedeckými spoločnosťami zriadenými podľa osobitného predpisu3) na základe zmluvy o spolupráci.
(3) Akadémia na účely reprezentácie, propagácie rozvoja vedy a rozširovania jej vedeckých poznatkov zriaďuje učenú spoločnosť ako čestný orgán akadémie, ktorého členmi sa môžu stať významní vedci, ktorí obohatili vedu v Slovenskej republike i v zahraničí. Členmi učenej spoločnosti sa môžu stať aj významní vedci zo zahraničia.
(5) Názov učenej spoločnosti, spôsob jej zriadenia a finančné zabezpečenie určuje štatút akadémie.
(6) Na pôde akadémie nie je povolená činnosť politických strán a politických hnutí.
(1) Činnosť akadémie je zameraná na základný výskum vo vybraných odboroch prírodných vied, technických vied, lekárskych vied, pôdohospodárskych vied, spoločenských vied a humanitných vied. Akadémia sa zúčastňuje aj na aplikovanom výskume, vývoji a inováciách.
(2) Akadémia ďalej
a) rozpracúva a rozširuje originálne výsledky základného výskumu a podieľa sa na ich využívaní, popularizácii a sprístupňovaní,
b) zúčastňuje sa na pedagogickom procese vysokých škôl vrátane doktorandského štúdia podľa osobitného predpisu5) a udeľuje vedecké hodnosti podľa osobitného predpisu,6)
c) priznáva v procese ďalšieho zvyšovania kvalifikácie a hodnotenia tvorivej spôsobilosti vedeckých zamestnancov vedecko-kvalifikačné stupne podľa osobitného predpisu,7)
d) zúčastňuje sa na tvorbe a uskutočňovaní štátnej vednej a technickej politiky,
e) podieľa sa na medzinárodnej vedecko-technickej spolupráci,
f) spolupracuje vo výskume a vzdelávaní s vysokými školami a ostatnými rezortnými výskumnými a vzdelávacími inštitúciami a právnickými osobami z oblasti výroby a služieb,
g) vydáva periodické a neperiodické publikácie,
h) spolupracuje v oblasti vedy a techniky s ústrednými orgánmi štátnej správy Slovenskej republiky pri riešení koncepčných, koordinačných problémov a pri tvorbe všeobecne záväzných právnych predpisov,
i) poskytuje expertíznu činnosť v oblasti vedy pre potreby ústredných orgánov štátnej správy Slovenskej republiky.
(1) Akadémia je správcom rozpočtovej kapitoly štátneho rozpočtu.8)
(2) Akadémia hospodári s rozpočtovými prostriedkami štátneho rozpočtu a s mimorozpočtovými prostriedkami podľa osobitného predpisu.9)
b) študenti študijných programov tretieho stupňa, na uskutočňovaní ktorých sa podieľa príslušná organizácia.
a) snem akadémie,
b) vedecká rada akadémie,
c) predsedníctvo akadémie.
(1) Najvyšší samosprávny orgán akadémie je snem akadémie.
(2) Snem akadémie tvoria členovia volení akademickými obcami organizácií z akademickej obce akadémie spôsobom určeným v štatúte akadémie.
(3) Funkčné obdobie snemu akadémie je štyri roky.
(4) Na čele snemu akadémie je predseda snemu akadémie, ktorého volia členovia snemu akadémie spomedzi seba. Predsedu snemu akadémie zastupujú podpredsedovia snemu akadémie, ktorých volia členovia snemu akadémie z členov snemu akadémie. Počet podpredsedov snemu akadémie a rozsah ich práv a povinností určuje štatút akadémie.
(5) Snem akadémie zvoláva predseda snemu akadémie podľa potreby, najmenej však dvakrát do roka; predseda snemu akadémie zvolá zasadnutie snemu akadémie vždy, ak o to požiada najmenej pätina členov snemu akadémie alebo predsedníctvo akadémie. Ak funkcia predsedu snemu akadémie nie je obsadená, snem akadémie zvoláva podpredseda snemu akadémie.
(6) Zvolením člena snemu akadémie za člena predsedníctva akadémie zaniká jeho členstvo v sneme akadémie. Nového člena snemu akadémie zvolí akademická obec príslušnej organizácie v doplňujúcich voľbách uskutočnených podľa odseku 2.
(7) Snem akadémie
a) schvaľuje štatút akadémie,
b) schvaľuje volebný poriadok snemu akadémie a rokovací poriadok snemu akadémie,
c) schvaľuje výročnú správu o činnosti akadémie za predchádzajúci kalendárny rok,
d) schvaľuje zásady návrhu a rozdelenia rozpočtu akadémie a kontroluje ich dodržiavanie,
e) schvaľuje zásady odmeňovania členov predsedníctva akadémie podľa osobitného predpisu,10)
f) schvaľuje koncepciu vednej politiky akadémie,
g) schvaľuje podmienky a ukazovatele pravidelného hodnotenia organizácií akadémie,
h) určuje počet podpredsedov akadémie a počet členov predsedníctva akadémie,
i) volí kandidátov na členov predsedníctva akadémie z návrhov akademickej obce akadémie a navrhuje ich odvolanie,
j) volí kandidáta na predsedu akadémie z členov predsedníctva akadémie najmenej dva mesiace pred skončením funkčného obdobia predsedu akadémie a navrhuje odvolanie predsedu akadémie,
k) volí kandidátov na členov vedeckej rady akadémie z návrhov organizácií a ďalších právnických osôb uskutočňujúcich výskum a vývoj,
l) predkladá návrh na vymenovanie alebo odvolanie predsedu akadémie ministrovi školstva, vedy, výskumu a športu Slovenskej republiky (ďalej len „minister"),
m) schvaľuje pravidlá výberového konania na obsadzovanie miest riaditeľov organizácií a vedúcich organizačných zložiek organizácií a
n) schvaľuje návrh predsedníctva akadémie na založenie, splynutie, zlúčenie, rozdelenie organizácie alebo jej zrušenie s likvidáciou; ak ide o organizáciu podľa § 21a ods. 11, schvaľuje aj návrh predsedníctva akadémie na zriadenie, splynutie, zlúčenie, rozdelenie alebo zrušenie organizačnej zložky takej organizácie.
(8) Predseda snemu akadémie na základe výsledkov volieb v sneme akadémie do predsedníctva akadémie a do vedeckej rady akadémie vymenúva a na základe uznesenia snemu akadémie odvoláva členov predsedníctva akadémie a členov vedeckej rady akadémie.
(1) Vedecká rada akadémie je samosprávny orgán akadémie na riešenie vedeckých a koncepčných úloh.
(2) Predsedom vedeckej rady akadémie je predseda akadémie.
(3) Vedeckú radu akadémie tvorí predseda akadémie a ďalší členovia predsedníctva akadémie.
(4) Členmi vedeckej rady akadémie sú tiež zástupcovia organizácií a ďalších právnických osôb uskutočňujúcich výskum a vývoj vymenovaní predsedom snemu akadémie na základe výsledkov volieb do vedeckej rady akadémie v sneme akadémie.
(5) Počet externých členov vedeckej rady akadémie tvorí štvrtinu až tretinu z celkového počtu členov vedeckej rady akadémie.
(6) Funkčné obdobie vedeckej rady akadémie je štyri roky.
(7) Vedecká rada akadémie
a) vypracúva koncepciu vednej politiky akadémie v súlade s koncepciou štátnej vednej a technickej politiky,
b) volí a odvoláva podpredsedu vedeckej rady akadémie; volí ho z členov vedeckej rady akadémie,
c) vyhodnocuje vedeckú činnosť akadémie,
d) udeľuje vedecké hodnosti,6)
e) udeľuje vyznamenania a ceny akadémie určené štatútom akadémie,
f) schvaľuje štatút učenej spoločnosti,
g) vyjadruje sa o vedeckej profilácii organizácií a o výsledkoch ich vedeckej činnosti.
(1) Výkonný samosprávny orgán akadémie je predsedníctvo akadémie.
(2) Predsedníctvo akadémie tvorí predseda akadémie, podpredsedovia akadémie a ďalší členovia predsedníctva akadémie vymenovaní predsedom snemu akadémie na základe výsledkov volieb do predsedníctva akadémie. Funkcia člena predsedníctva akadémie je nezlučiteľná s funkciou riaditeľa organizácie a vedúceho organizačnej zložky organizácie.
(3) Členovia predsedníctva akadémie majú zachovaný pracovný pomer vo svojich organizáciách.
(4) Funkčné obdobie predsedníctva akadémie je štyri roky. Tá istá osoba môže vykonávať funkciu člena predsedníctva akadémie najviac dve po sebe nasledujúce funkčné obdobia.
(5) Predsedníctvo akadémie
a) koordinuje a kontroluje činnosť akadémie,
b) prerokúva návrh rozpočtu a rozdelenie rozpočtu akadémie,
c) volí kandidátov na podpredsedov akadémie z členov predsedníctva akadémie a navrhuje ich odvolanie,
d) zabezpečuje pravidelné hodnotenie organizácií,
e) predkladá snemu akadémie na schválenie
1. štatút akadémie a jeho zmeny,
2. výročnú správu o činnosti akadémie a výsledky hospodárenia za predchádzajúci kalendárny rok,
3. zásady návrhu a rozdelenia rozpočtu akadémie,
4. návrh podmienok a ukazovateľov pravidelného hodnotenia organizácií,
5. koncepciu vednej politiky akadémie,
6. návrh na založenie, zlúčenie, splynutie, rozdelenie alebo zrušenie organizácie s likvidáciou; ak ide o organizáciu podľa § 21a ods. 11 aj návrh na zriadenie, zlúčenie, splynutie, rozdelenie alebo zrušenie organizačnej zložky organizácie,
7. návrh pravidiel výberového konania na obsadzovanie miest riaditeľov organizácií a vedúcich organizačných zložiek organizácií,
f) schvaľuje návrhy na vymenovanie riaditeľov organizácií, vedúcich organizačných zložiek organizácií a návrhy na ich odvolanie,
g) schvaľuje organizačný poriadok akadémie,
h) rozhoduje o všetkých veciach a právnych úkonoch, ktoré podľa osobitného predpisu2) uskutočňuje akadémia ako zakladateľ organizácií, ak o nich nerozhoduje iný orgán akadémie.
(6) Predsedníctvo akadémie zodpovedá za svoju činnosť snemu akadémie.
(1) Na čele akadémie je predseda akadémie ako štatutárny orgán akadémie. Predseda akadémie koná v jej mene vo všetkých veciach okrem tých, ktoré sú týmto zákonom vyhradené iným orgánom akadémie. Predseda akadémie zodpovedá za činnosť a hospodárenie akadémie.
(2) Predsedu akadémie vymenúva a odvoláva prezident Slovenskej republiky.13)
(3) Návrh na vymenovanie a odvolanie predsedu akadémie predkladá minister prezidentovi Slovenskej republiky [§ 8 ods. 7 písm. l)].
(4) Funkčné obdobie predsedu akadémie je štyri roky. Tá istá osoba môže vykonávať funkciu predsedu akadémie najviac dve po sebe nasledujúce funkčné obdobia. Ak predsedovi akadémie zanikne jeho funkcia pred uplynutím funkčného obdobia, funkčné obdobie nasledujúceho predsedu akadémie končí dňom, keď by malo uplynúť funkčné obdobie predchádzajúceho predsedu akadémie.
(5) Predseda akadémie riadi predsedníctvo akadémie.
(6) Predseda akadémie vydáva pravidlá výberového konania na obsadzovanie miest riaditeľov organizácií a vedúcich organizačných zložiek organizácií.
(7) Predseda akadémie na návrh predsedníctva akadémie vymenúva a odvoláva
c) vedúceho organizačnej zložky organizácie.
(8) Predseda akadémie vymenúva a odvoláva vedúceho úradu akadémie.
(9) Predseda akadémie bezodkladne po vymenovaní do funkcie určí, ktorý z podpredsedov akadémie vykonáva práva a povinnosti predsedu akadémie v celom rozsahu pre prípad
b) ak funkcia predsedu akadémie nie je obsadená.
(10) Predsedu akadémie vo vymedzených oblastiach zastupujú podpredsedovia akadémie.
(11) Predseda akadémie poveruje členov predsedníctva akadémie plnením konkrétnych úloh.
(12) Zmluvu o poskytnutí prostriedkov inštitucionálnej formy podpory výskumu a vývoja organizácii13a) uzatvára predseda akadémie na základe návrhu predsedníctva akadémie na rozdelenie rozpočtu akadémie, ktorý vychádza zo zásad rozdelenia rozpočtu schválených snemom akadémie a z výsledkov pravidelného hodnotenia organizácií.
(13) Predseda akadémie po prerokovaní v predsedníctve akadémie predkladá Ministerstvu financií Slovenskej republiky a Národnej rade Slovenskej republiky návrh rozpočtu akadémie, ako aj ďalšie dokumenty týkajúce sa vývoja rozpočtového hospodárenia, súhrnných účtovných výkazov, prehľadu o rozpočtových opatreniach a záverečného účtu rozpočtovej kapitoly akadémie podľa osobitného predpisu.9)
(14) Predseda akadémie zodpovedá za výkon svojej funkcie snemu akadémie a vo veciach uvedených v § 4 ods. 1 a ods. 2 písm. d) ministrovi. Platové náležitosti predsedovi akadémie určuje snem akadémie podľa osobitného predpisu.10)
(15) Predseda akadémie predkladá ministrovi v ním určenom termíne a rozsahu výročnú správu o činnosti akadémie za predchádzajúci kalendárny rok schválenú snemom akadémie. Minister predkladá vláde Slovenskej republiky v termíne do 31. mája výročnú správu o činnosti akadémie za predchádzajúci kalendárny rok.
(16) Predsedu akadémie môže vláda Slovenskej republiky alebo minister prizývať na rokovanie vlády Slovenskej republiky v súvislosti s prerokúvaním otázok a dokumentov z oblasti vedy a techniky.
(17) Predseda akadémie môže na návrh vedeckej rady organizácie udeliť za významné prínosy v oblasti vedy a výskumu vedeckému pracovníkovi staršiemu, ako je vek odchodu do starobného dôchodku, ktorý skončil pracovný pomer s organizáciou a ktorý naďalej aktívne vedecky pôsobí, čestný titul „emeritný vedecký pracovník“. Akadémia a organizácie umožnia emeritným vedeckým pracovníkom zúčastňovať sa na výskume a na ich iných činnostiach.
(1) Úlohy spojené s odborným, organizačným, finančným a technickým zabezpečením činnosti akadémie ako vedeckej inštitúcie a úlohy spojené s povinnosťami akadémie ako správcu rozpočtovej kapitoly a zakladateľa organizácií, ako aj úlohy patriace do pôsobnosti snemu akadémie, vedeckej rady akadémie, predsedníctva akadémie a ďalších funkcionárov akadémie po organizačnej a administratívnej stránke vykonáva úrad akadémie.
(2) Na čele úradu akadémie je vedúci úradu akadémie, ktorého vymenúva a odvoláva predseda akadémie. Vedúcemu úradu akadémie určuje platové náležitosti predseda akadémie podľa osobitného predpisu.10)
(3) Organizačnú štruktúru úradu akadémie určuje a plnenie jeho úloh kontroluje predsedníctvo akadémie.
(4) Akadémia vykonáva podľa osobitného predpisu15) kontrolu hospodárenia s prostriedkami štátneho rozpočtu prostredníctvom kontrolného orgánu akadémie. Kontrolný orgán vymenúva predseda akadémie. Kontrolný orgán vykonáva vnútornú kontrolu akadémie, koordinuje výkon kontroly v rámci akadémie a organizácií, vybavuje sťažnosti a kontroluje plnenia opatrení na odstránenie nedostatkov zistených na základe vlastnej kontroly a ďalších kontrolných orgánov. Tým nie sú dotknuté kontrolné oprávnenia iných kontrolných orgánov, ktoré vykonávajú kontrolu podľa osobitných predpisov.16)
(5) Kontrolný orgán akadémie za svoju činnosť zodpovedá predsedovi akadémie.
(2) Štatút akadémie a jeho zmeny schvaľuje snem akadémie dvojtretinovou väčšinou všetkých členov snemu akadémie.
(3) Funkčné obdobie riaditeľa alebo vedúceho špecializovanej organizácie alebo servisnej organizácie je štyri roky.
(1) Rada vedcov akadémie, ktorá vznikla podľa doterajších predpisov, má od 1. apríla 2002 postavenie snemu akadémie a plní úlohy podľa tohto zákona.
(2) Funkcionári, ktorí boli zvolení podľa doterajších predpisov, od 1. apríla 2002 sa považujú za zvolených podľa tohto zákona.
(3) Funkčné obdobie orgánov akadémie, ktoré vznikli podľa doterajších predpisov, sa mení na funkčné obdobie ustanovené podľa tohto zákona.
(4) Od 1. apríla 2002 sú vedecké pracoviská Slovenskej akadémie vied organizáciami, riaditelia vedeckých pracovísk Slovenskej akadémie vied riaditeľmi organizácií a vedecké rady vedeckých pracovísk Slovenskej akadémie vied sú vedeckými radami podľa tohto zákona.
(5) Predsedníctvo akadémie do 60 dní od nadobudnutia účinnosti tohto zákona predloží na schválenie snemu akadémie návrh štatútu akadémie.
(15) Funkčné obdobie osôb a členov orgánov podľa odsekov 11 až 14 podľa predpisov účinných do 30. júna 2018 sa dokončí podľa predpisov účinných do 30. júna 2018.
(4) Akadémia najneskôr do 31. decembra 2018 zabezpečí všetky úkony potrebné na to, aby sa z organizácií podľa odsekov 1 a 2 stali verejné výskumné inštitúcie prostredníctvom založenia nových verejných výskumných inštitúcií postupom podľa osobitného predpisu.31)
2) Zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov.
5) Napríklad § 54 zákona č. 131/2002 Z. z. o vysokých školách a o zmene a doplnení niektorých zákonov.
6) Zákon č. 53/1964 Zb. o udeľovaní vedeckých hodností a o Štátnej komisii pre vedecké hodnosti v znení zákona Národnej rady Slovenskej republiky č. 324/1996 Z. z.
7) Zákon č. 39/1977 Zb. o výchove nových vedeckých pracovníkov a o ďalšom zvyšovaní kvalifikácie vedeckých pracovníkov v znení zákona Národnej rady Slovenskej republiky č. 324/1996 Z. z.
8) § 9 zákona č. 523/2004 Z. z. v znení neskorších predpisov.
9) Zákon č. 523/2004 Z. z. v znení neskorších predpisov.
10) Zákon č. 552/2003 Z. z. o výkone práce vo verejnom záujme v znení neskorších predpisov.
13) Článok 102 Ústavy Slovenskej republiky.
13a) § 25 ods. 1 a 2 zákona č. 243/2017 Z. z.
15) Zákon Národnej rady Slovenskej republiky č. 10/1996 Z. z. o kontrole v štátnej správe v znení zákona č. 502/2001 Z. z.
16) Napríklad zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov, zákon č. 523/2004 Z. z. v znení neskorších predpisov.
16a) Zákon č. 243/2017 Z. z.
22) § 4 ods. 3 vyhlášky Československej akadémie vied č. 55/1977 Zb.
23) § 4 ods. 2 písm. a) až f) a h) zákona č. 243/2017 Z. z.
30) Napríklad § 12 zákona č. 146/2000 Z. z. o ochrane topografií polovodičových výrobkov, § 22 zákona č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon), § 12 a 21 zákona č. 517/2007 Z. z. o úžitkových vzoroch a o zmene a doplnení niektorých zákonov, § 18 zákona č. 506/2009 Z. z. o ochranných známkach.
31) § 3 až 5 zákona č. 243/2017 Z. z.